《过深州故城有怀韩昌黎解牛元翼围事》
元代·王恽

维唐有藩镇，连衡皆盗区。污孽互相济，殆似背胁疽。

心腹讧蟊互，膏血化虫蛆。厉阶安史乱，王泽不远敷。

河朔有故事，誓作效逆徒。堂堂裴中令，夷蔡恢皇图。

聊乘破竹势，一制三镇污。腐败就与决，大赫天王诛。

彼相中妒梗，百裴竟无如。事机一堕地，涵溃终丧躯。

所以互凑辈，血人于牙须。既戕弘正忠，复抗新使符。

靖安门昼锁，长围困貔貙。昌黎解一言，王略始得舒。

信乎立大事，临机见真儒。东征过故城，往事秋风徂。

得人国无弱，怀古重欷歔。文公岂多得，元翼何代无。

作者简介：王恽（yùn）（1227—1304年7月23日），字仲谋，号秋涧，卫州路汲县（今河南卫辉市）人。元朝著名学者、诗人兼政治家。一生仕宦，刚直不阿，清贫守职，好学善文，成为元世祖忽必烈、元裕宗真金和元成宗皇帝铁穆耳三代著名谏臣。其书法遒婉，与东鲁王博文、渤海王旭齐名。著有《秋涧先生全集》。散曲创作，今存小令41首。大德八年六月二十日，在汲县去世，终年七十八岁。